Havet stiger mere i København end i Oslo

Forskere er enige om to ting: Havene stiger, og stigningen går hurtigere og hurtigere.

Fremskrivninger viser, at det globale havniveau vil stige med 29-110 centimeter frem mod år 2100 alt efter, hvor hurtigt vi får bremset udledningen af drivhusgasser.

Når vandet stiger skyldes det især to ting: 1) At havet bliver varmere på grund af klimaforandringer. Varmt vand udvider sig og fylder mere. 2) Isen på landjorden (indlandsis og gletsjere) smelter og løber ud i havet.

Stigningen fordeler sig langt fra jævnt over hele kloden. For eksempel forventes havniveauet i København at stige med 300 procent mere end i Oslo. Det skyldes flere faktorer, som du kan læse mere om her.

I Danmark vurderer DMI, at vandet stiger med 0-105 centimeter. Herhjemme er der også regionale forskelle på, hvor meget vandet stiger. Det kan du læse mere om her.

Kilder: DMIs Klimaatlas, Geus, IPCC g Kristine S. Madsen, leder for Oceanografi og Oversvømmelse ved DMI.